HDPyî  Qirkerdişê 6-7ê Êlule bi eşkerayîyêke şermezar kerd. Eşkerayîya HDPyî wina ya:
''6-7ê êlula 1955î de sere de  Îstanbul, Îzmîr de xeylêk şaristananê Tirkîya de vera xirîstîyan û musewîyan hêrişê sîstematîkî ameyî kerdene. Nê qirkerdişî de 73 dêrî, 2 manastirî, 8 ayazmayî, 3584ê ci ê rûman 5538 keye û cayê karî ameyî rijnayene û talankerdene. Xeylêk kesî ameyî qetilkerdene, gorî ameyî texrîbkerdene û bi seyan cinîyan rê tecawuz ame kerdene. Hêrişî rayberîya MÎT, kotragerîlla, Heyetê Taktîkê Seferberîye de hetê Xizmetê Asayîşê Mîllîyî ra ameyî kerdene.
Hêrişkerî ameyî paştîdayene, nimnayene û qirkerdiş ame mîyankerdene. Tirkîya ganî nê şermî teyde bêra têrî, faîlî bêrê eşkerakerdene, qurbanî bêrê tesbîtkerdene, keyeyan û kesanê mexdûran rê tazmînat bêro dayene. Ma sere de rûm û ermenîyan pêro qurbananê nê qirkerdişî bi rêzdarî yad kenê. Ma nê hîşmendîya tarîye reyna nalet kenê.''
